Krabber

Podotremata
 Eubrachyura

Krabber (Brachyura) er en gruppe av tifotkrepser. Krabbene er krepsdyr og karakteriseres ved den sterkt reduserte bakkroppen, som alltid er bøyd innunder det brede og vanligvis flate brystet.

Krabbene har fem velutviklede benpar, hvorav det første paret har kraftige klosakser, som de bruker til å fange eller holde føden med. Eggene bæres av hunnen en tid, før de klekkes til pelagiske larver.Krabbelarvene ligner ikke de voksne krabber. I sine første stadier har de en rekke lange pigger på skallet og en lang hale. Det siste stadiet ligner noe på en liten hummer. Antall larvestadier varierer fra art til art, men to-fem er vanlig.

 Levevis   
Krabbene varierer i størrelse, alt fra 5 mm til 30 cm. Krabbene livnærer seg stort sett på åtsel, men kan også aktivt finne mat ved å fange for eksempel fisk. De lever for det meste i havet, men særlig i tropene finnes det arter i ferskvann og på land. Langs norskekysten er det funnet om lag 30 ulike arter av krabbe. En nylig innvandret art er kinaullhåndskrabbe. I Norge drives kommersiell fangst av taskekrabbe Fiskeridirektoratet - Taskekrabbe - Status, råd og fiskeri, kongekrabbe (utenfor Øst-Finnmark) Fiskeridirektoratet - Kongekrabbe (for yrkesfiskere) og fra 2017 også snøkrabbe (utenfor Svalbard) Havforskningsinstituttet - Snøkrabbe. Alminnelig kjent blant våre øvrige 30 krabbearter er strandkrabbe, hvis ryggskjold blir opptil 8 cm bredt, og som fangstes mest av yngre fritidsfiskere Dagbladet - Det er ingen ting som kan slå kraft kokt på strandkrabber - ikke en gang hummer.

Krabber kan brukes til mat, og har en del E-vitaminer. Taskekrabbe kan man fange hele året. De aller beste får man på forsommeren, i mai og juni, og aller helst i slutten av september og begynnelsen av oktober. Etter at krabbene har rundet to år, skifter de skall en gang i året, og i juli graver de seg ned for å skifte skall.Din Mat – Mye godt i krabben

Krabber løper sidelengs fordi de har dårlig syn, men har følehår som gjør at de kan orientere seg. Ved å gå sidelengs utnytter de følehårene bedre.Forskning.no -  Hvorfor går krabbene sidelengs? 

 Systematikk 
Krabber utgjør en infraorden av orden tifotkrepser, ved siden av blant andre reker, anomurer og langhalekreps. Mange krepsdyr som bærer navnet «krabbe», slik som trollkrabber, porselenskrabber og dolkhaler er ikke krabber i det hele tatt, og hører hjemme i andre deler av leddyrenes stamtre. Kongekrabben, som er blitt vanlig i Finnmark, tilhører trollkrabbene, og er altså ikke en krabbe i snever forstand.

Krabbene er en svært artsrik gruppe med oppunder 100 familier, like mye som resten av krepsdyrene tilsammen. Familiene er fordelt på fire grupper, formelt kalt «seksjoner».Systema Brachyurorum: Part I. An annotated checklist of extant Brachyuran crabs of the world.    Raffles Bulletin of Zoology no 17, side 1–286 (PDF-fil) 
Den klart mest artsrike krabbegruppen er Eurbachiura, de ekte krabbene som inneholder de fleste kjente krabbeartene.

Systematikken til krabbenegis nedfor i tråd med 2013-revisjonen, etter oversikten i  WoRMS-databasen.Brachyura - WoRMS. Besøkt 25. januar 2014..

 Rekke: krepsdyr (Crustacea) -  arter
 KLASSE storkrepser (Malacostraca) - + arter Latreille, 1802
 Underklasse «ekte storkreps» Eumalacostraca - + arter Grobben, 1892
 Usikker overorden Eucarida Calman, 1904
 Orden tifotkrepser (Decapoda) -  slekter,  arter Latreille, 1802
 Underorden kreps og krabber Reptantia = Macrura Reptantia
 Usikker underorden Eggbærereker, (Pleocyemata)
 Infraorden krabber (Brachyura)
 Seksjon incertae sedis: - 54 slekter
 Seksjon Eubrachyura
 Underseksjon Heterotremata
 Overfamilie Aethroidea  Dana, 1851
 Overfamilie Bythograeoidea  Williams, 1980
 Overfamilie Calappoidea  De Haan, 1833
 Overfamilie Cancroidea  Latreille, 1802
 Familie spisekrabber Cancridae Latreille, 1802
 Slekt taskekrabber (Cancer) Linnaeus, 1758
 Overfamilie Carpilioidea  Ortmann, 1893
 Overfamilie Cheiragonoidea  Ortmann, 1893
 Overfamilie Corystoidea  Samouelle, 1819
 Overfamilie Dairoidea  Serène, 1965
 Overfamilie Dorippoidea  MacLeay, 1838
 Overfamilie Eriphioidea  MacLeay, 1838
 Overfamilie Gecarcinucoide a Rathbun, 1904
 Overfamilie Goneplacoidea  MacLeay, 1838
 Overfamilie Hexapodoidea  Miers, 1886
 Usikker overfamilie Hymenosomatoidea  MacLeay, 1838
 Overfamilie Leucosioidea  Samouelle, 1819
 Overfamilie Majoidea  Samouelle, 1819
 Overfamilie Orithyioide a Dana, 1852
 Overfamilie Palicoidea  Bouvier, 1898
 Overfamilie Parthenopoidea  MacLeay, 1838
 Overfamilie Pilumnoidea  Samouelle, 1819
 Overfamilie Portunoidea  Rafinesque, 1815
 Overfamilie Potamoidea  Ortmann, 1896
 Overfamilie Pseudothelphusoidea  Ortmann, 1893
 Overfamilie Pseudozioidea  Alcock, 1898
 Overfamilie Retroplumoidea  Gill, 1894
 Overfamilie Thioidea  H. Milne Edwards, 1853
 Overfamilie Trapezioidea  Miers, 1886
 Overfamilie Trichodactyloidea  H. Milne-Edwards, 1853
 Overfamilie Trichopeltarioidea  Tavares & Cleva, 2010
 Overfamilie Xanthoidea  MacLeay, 1838
 Usikker underseksjon Raninoida
 Underseksjon Thoracotremata
 Overfamilie Cryptochiroidea  Paul'son, 1875
 Overfamilie Grapsoidea  MacLeay, 1838
 Overfamilie Ocypodoidea  Rafinesque, 1815
 Overfamilie Pinnotheroidea  De Haan, 1833
 Seksjon Podotremata (Dromiacea)
 Overfamilie Cyclodorippoidea  Ortmann, 1892
 Overfamilie Dromioidea  De Haan, 1833 = Dromiacea
 Overfamilie Homolodromioidea  Alcock, 1899
 Overfamilie Raninoidea  De Haan, 1839

 Referanser 

 Eksterne lenker 

 de Grave, Sammy, et. al., «A classification of living and fossil genera of decapod crustaceans», i: Raffles Bulletin of Zoology. Suppl. 21, 2009, side 1–109


Kategori:Krepsdyr formelt beskrevet i 1758
Kategori:Dyr formelt beskrevet av Carl von Linné